**Անուշ Ստեփանյան** (մարտի 3, 1988(1988-03-03), Երևան, Հայկական ԽՍՀ, ԽՍՀՄ), հայ երգչուհի և նկարչուհի, «Հայ ավանդական երաժշտության անսամբլի» և Նարեկացի արվեստի միության մեներգչուհի։

Կենսագրություն
--------------

Անուշ Ստեփանյանը ծնվել է 1988 թվականին Երևանում։ Սովորել է Հայաստանի պետական մանկավարժական համալսարանի Կիրառական արվեստ բաժնում։ Ավարտել է Միրզոյանի անվան երաժշտական դպրոցի կիթառի բաժինը։

Երգել սկսել է մանուկ հասակից՝ հիմնականում ժողովրդական և հոգևոր ժանրի երգեր։ Մինչ օրս (2015) երգում է Նարեկացի արվեստի միության երգչախմբում։ Երգչախմբի հետ շրջագայել է Հայաստանի տարբեր մարզերում, արտերկրում՝ Ֆրանսիա, Գերմանիա, Շվեյցարիա։

2016 թվականին Թուրքմենստանում տեղի ունեցած ԱՊՀ երկրների միջմշակութային սիմպոզիումին ներկայացրել է Հայաստանը։

Գործունեություն
---------------

«Վերածնունդ · Նարեկացի Համույթ» ձայնասկավառակի շապիկ
2-3 տարի իր աշխատանքներով մասնակցում է Հայաստանի նկարիչների միությունում ընթացող հանրապետական ցուցահանդեսներին։ 2008 թվականից «Նարեկացի ժողովրդական նվագարանների համույթ»-ի մեներգչուհի։

2014 թվականի հունիսի 16-ին Արամ Խաչատրյանի տուն-թանգարանում տեղի է ունեցել «Հայ ավանդական երաժշտության անսամբլի» համերգ-շնորհանդեսը, որտեղ Անուշ Ստեփանյանը հանդես է եկել որպես մեներգչուհի։

2014 թվականի հուլիսի 19-ին Գաֆեսճյան կենտրոնի համերգասրահում Հայ ավանդական երաժշտության անսամբլի կազմում մասնակցել է հոգևոր, ժողովրդական, աշուղական, Կոմիտասյան և Համշենական ստեղծագործությունների համերգին։

2014 թվականի հոկտեմբերի 20-ին «Հայ ավանդական երաժշտության անսամբլի» կազմում մասնակցել է Գյումրիի օրվան նվիրված միջոցառումներին և ստացել՝ «Գյումրի երիտասարդ վարպետ կատարողների կոչում»։

2014 թվականի նոյեմբերի 8-ին Եվա Ստեփանյանի հետ «Նարեկացի արվեստի միությունում» ներկայացրել է «Երկու քույր ենք» համերգ-ցուցահանդեսը։

Նարեկացի համույթի կազմում լույս է տեսել նրա երկու ձայնասկավառակները՝ «Նարեկացի Համույթ։ Առաջին ձայնասկավառակ» և «Վերածնունդ»։ 2010 թվականին «Նարեկացի Համույթ։ Առաջին ձայնասկավառակ»-ը «Ազգային երաժշտական մրցանակաբաշխության» ժամանակ ճանաչվել է այդ թվականի «Ազգային լավագույն ձայնասկավառակ»։ 2012 թվականին լույս է տեսել «Վերածնունդ» ձայնասկավառակը։

2014 թվականի փետրվարի 1-15-ը շրջագայություններ է ունեցել Հնդկաստանում։

Ծանոթագրություններ
------------------

1. ↑  Ազգային նվագարանների հանդեպ հետաքրքրությունը հնարավոր է վերականգնել, «Առավոտ» օրաթերթ, Հունիս 10, 2014։
2. 1 2  "Նարեկացի ժողովրդական համույթի կազմը «Նարեկացի արվեստի միության» կայքում։". Արխիվացված է the original 2016 թ․ մարտի 14-ին. Retrieved 2015 թ․ հունվարի 12.
3. 1 2  Եթե հոգուս մոտ է, ուրեմն իմն է. Անուշ Ստեփանյան(չաշխատող հղում)
, հունիսի 17, 2014։
4. ↑  Music Cascade: Armenian Traditional Ensemble
5. ↑  "Երկար ձգձգումներից հետո Գյումրիում այսօր նշվեց քաղաքի օրը". Արխիվացված է the original 2014 թ․ նոյեմբերի 12-ին. Retrieved 2015 թ․ հունվարի 12.
6. ↑  Թե ժողովրդական, թե հոգևոր երգը անբաժան է եղել մեր ընտանիքից(չաշխատող հղում)
7. 1 2  "Երկու քոյր, Վեմ ռադիոկայան, 2014 թվական, Հոկտեմբեր 29". Արխիվացված է the original 2016 թ․ մարտի 5-ին. Retrieved 2015 թ․ հունվարի 12.
8. ↑  "Նարեկացի համույթի ձայնասկավառակներ". Արխիվացված է the original 2016 թ․ մարտի 4-ին. Retrieved 2015 թ․ հունվարի 12.

Արտաքին հղումներ
----------------

* Նարեկացի արվեստի միության պաշտոնական էջը youtube.com կայքում